SA aktrise dood aangetrefŉ Suid-Afrikaanse aktrise wat bekend was vir haar rol in die sepie Isidingo is Maandag in haar huis dood aangetref. Lesego Motsepe se liggaam is omstreeks 11:00 Maandagoggend in haar huis in Randburg gevind deur haar broer. Sy is op die toneel deur paramedici dood verklaar. Volgens haar familie is sy aan natuurlike oorsake dood. Motsepe sal onthou word vir haar die rol van Letti Matabane in Isidingo. Sy het van 1998 tot 2008 in die sepie gespeel. Motsepe het op Wêreldvigsdag in 2011 aangekondig dat sy MIV-positief is. “Sy het sedert 1998 met die virus saamgeleef,” het haar familie gesê. Motsepe word oorleef deur haar ma en broers.